Գրեգուար Դեֆրել

**Գրեգուար Դեֆրել** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի կազմում։ Խաղում է կենտրոնական հարձակվողի դիրքում։

## Ակումբային կարիերա
### Պարմա
Պրոֆեսիոնալ ֆուտբոլիստի կարիերան Դեֆրելը սկսել է Պարմայում։ Իր պաշտոնական դեբյուտը նշեց 2011 թվականի մայիսի 22-ին՝ Կալյարիի դեմ խաղում։ 2011-12 մրցաշրջանը ֆրանսիացին վարձավճարով անցկացրեց Ֆոջայում։ Առաջին հանդիպումը ակումբի կազմում անցկացրեց 2011 թվականի օգոստոսի 7-ին՝ Իտալիայի գավաթի Տրապանիի դեմ խաղում։ Իր առաջին գոլը պրոֆեսիոնալ կարիերայում խփեց 2011 թվականի սեպտեմբերի 18-ին՝ Պիզայի դեմ խաղում։ Ֆոջայի կազմում Դեֆրելը անցկացրեց 24 հանդիպում՝ դառնալով 4 գոլի հեղինակ։

### Չեզենա
2012 թվականի հունիսին Դեֆրելը տեղափոխվեց Չեզենա համատեղ սեփականության իրավունքով, որը վերակնքվեց 2013 թվականի հունիսին և 2014 թվականի հունիսին։ Իր դեբյուտը ակումբի կազմում նշեց 2012 թվականի սեպտեմբերի 1-ին՝ Վիչենցայի դեմ խաղում։ Իր առաջին գոլը խփեց հոկտեմբերի 1-ին՝ Վարեզեի դեմ խաղում։ 2013-14 մրցաշրջանում Դեֆրելը Չեզենայի հետ տեղափոխվեց Սերիա A: Չեզենայի կազմում ֆրանսիացին անցկացրեց 3 մրցաշրջան՝ մասնակցելով 110 հանդիպման և դառնալով 16 գոլի ու 14 գոլային փոխանցման հեղինակ։

### Սասուոլո
2015 թվականի օգոստոսի 5-ին Դեֆրելը տեղափոխվեց Սասուոլո՝ ստանալով 92 համարի մարզաշապիկը։ Իր դեբյուտը նշեց օգոստոսի 15-ին՝ Իտալիայի գավաթի Մոդենայի դեմ խաղում։ Սերիա A-ում իր առաջին հանդիպումը Սասուոլոյի կազմում անցկացրեց օգոստոսի 23-ին՝ Նապոլիի դեմ խաղում։ Իր առաջին գոլը ակումբի կազմում խփեց սեպտեմբերի 20-ին՝ Ռոմայի դեմ խաղում։ 2016 թվականի փետրվարի 21-ին Դեֆրելը դուբլ ձևակերպեց Էմպոլիի դեմ խաղում՝ օգնելով իր թիմին հաղթել 3-2 հաշվով։ Եվրոպական առաջնություններում իր առաջին հանդիպումը անցկացրեց հուլիսի 28-ին՝ Եվրոպայի Լիգայի որակավորման 3-րդ փուլի Լյուցերնի դեմ խաղում։ Եվրոպայի Լիգայում իր դեբյուտը նշեց սեպտեմբերի 15-ին՝ Ատլետիկ Բիլբաոյի դեմ խաղում՝ այս խաղում դառնալով գոլի և գոլային փոխանցման հեղինակ։ 2017 թվականի մայիսի 28-ին ֆրանսիացին հետ-տրիկ ձևակերպեց Տորինոյի դեմ խաղում, սակայն Սասուոլոն պարտվեց 5-3 հաշվով։ Ակումբի կազմում Դեֆրելը անցկացրեց 73 հանդիպում՝ դառնալով 23 գոլի և 11 գոլային փոխանցման հեղինակ։

### Ռոմա
2017 թվականի հուլիսի 20-ին Դեֆրելը 5 միլիոն եվրոյի դիմաց վարձավճարով տեղափոխվեց Ռոմա։ Իր պաշտոնական դեբյուտը նշեց օգոստոսի 20-ին՝ Ատալանտայի դեմ խաղում։ Չեմպիոնների Լիգայում իր առաջին հանդիպումը անցկացրեց սեպտեմբերի 12-ին՝ Ատլետիկո Մադրիդի դեմ խաղում։ Իր առաջին գոլը խփեց 2018 թվականի փետրվարի 11-ին՝ Բենևենտոյի դեմ խաղում։ Մարտի 1-ին Ռոման գնեց Դեֆրելի լրիվ տրանսֆերը 15 միլիոն եվրոյի դիմաց։ 2017-18 մրցաշրջանում ֆրանսիացին անցկացրեց 20 հանդիպում՝ դառնալով միայն 1 գոլի հեղինակ։

2018 թվականի հուլիսի 27-ին Դեֆրելը 1 տարվա վարձավճարով միացավ Սամպդորիային։ Իր դեբյուտը ակումբի կազմում նշեց օգոստոսի 12-ին՝ Իտալիայի գավաթի Վիտերբեզեի դեմ խաղում։ Իր առաջին գոլը խփեց սեպտեմբերի 2-ին՝ դուբլ ձևակերպելով Նապոլիի դեմ խաղում։ Սեպտեմբերի 15-ին Դեֆրելը 2 գոլ խփեց Ֆրոզինոնեի դեմ խաղում։ 2019 թվականի մարտի 16-ին ֆրանսիացին գոլի և գոլային փոխանցման հեղինակ դարձավ Սասուոլոյի դեմ խաղում՝ օգնելով Սամպդորիային հաղթել 5-3 հաշվով։ Մարտի 30-ին նա խփեց Միլանի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Սամպդորիայի կազմում Դեֆրելը անցկացրեց 39 հանդիպում՝ դառնալով 12 գոլի և 2 գոլային փոխանցման հեղինակ։

2018 թվականի օգոստոսի 30-ին Դեֆրելը սկզբից՝ վարձավճարով, ապա լրիվ տրանսֆերով տեղափոխվեց Սասուոլո։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 31-ի դրությամբ*

## Ծանոթագրություններ

## Արտաքին հղումներ
* Դեֆրելի պաշտոնական Ինստագրամի էջը
* Դեֆրելը transfermarkt-ում
* Դեֆրելը soccerbase.com-ում
* Դեֆրելը WhoScored.com կայքում
* Դեֆրելը Ռոմայի պաշտոնական կայքում
* Դեֆրելը ՈՒԵՖԱ-ի պաշտոնական կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆոջայի ֆուտբոլիստներ
Կատեգորիա:Ֆրանսիացի ֆուտբոլիստներ